Woman stands calm in front of math chalkboard
Navorsers by die Universieit van Buffalo, Californië Lutheran Universiteit saam met die Universiteit van Texas in Austin het onlangs gevind mans is eintlik lief vir sterk, intelligente vroue totdat hulle hulle ontmoet.
Die studie wat in die November uitgawe van Personality and Social Psychology Bulletin verskyn, het 105 mans in twee senario's ondervra en getoets.
Eerstens het die navorsers mans in `n hipotetiese situasie geplaas. Die mans is aangesê om oor vroue wat of beter of slegter as hulle in Engelse of Wiskunde toetse gevaar het, te dink. Na die tyd was die mans gevra om aan die vroue as romantiese maats te dink. Die navorsingsspan het na die tyd goeie terugvoer vanaf die mans oor die vroue gekry.
Dit was alles goed en wel totdat die tweede senario aan die lig gekom het. Mans het hier `n intellektuele toets geskryf, waarna hulle vrouens ontmoet het wat beter as hulle gedoen het.
Die mans het egter hulself van die vrouens "gedistansieer, het die vroue nie baie aantreklik gevind nie en wou nie noodwendig hul kontak besonderhede uitruil vir `n ontmoeting nie".
Volgens die navorsers het mans bedreig gevoel toe hulle die vroue, wat hulle in die toets ore aangesit het, in lewende-lywe ontmoet het.